România de mâine, condusă de copiii de azi: Cum văd românii viitorul țării și ce probleme ar putea să-i afecteze pe tineri (sondaj)
Mai mult de jumătate dintre români consideră că România de mâine, condusă de copiii de azi, va arăta mai bine, în timp ce aproape 30% cred că va arăta mai rău, indică datele unui sondaj realizat de INSCOP la comanda News.ro. 30,7% dintre cei chestionați afirmă că traficul și consumul de droguri pot influența negativ viitorul copiilor, procentul celor care apreciază că viitorul copiilor poate fi influențat negativ de calitatea sistemului de educație și de pregătirea deficitară fiind apropiat, 29,3%.